CELEX: 52010PC0374
Language: mt
Date: 2010-07-07
Title: Proposta għal regolament tal-Kunsill (UE) Nru .../... ta’ […] li jistabbilixxi l-opportunitajiet tas-sajd għall-Inċova fil-Bajja ta' Biskajja għall-istaġun tas-sajd 2010-2011 u li jemenda r-Regolament (UE) Nru 53/2010

|

52010PC0374

 Proposta għal regolament tal-Kunsill (UE) Nru .../... ta’ […] li jistabbilixxi l-opportunitajiet tas-sajd għall-Inċova fil-Bajja ta' Biskajja għall-istaġun tas-sajd 2010-2011 u li jemenda r-Regolament (UE) Nru 53/2010  /* KUMM/2010/0374 finali - NLE 2010/0200 */  

	[pic] | IL-KUMMISSJONI EWROPEA |Brussel 7.7.2010KUMM(2010)374 finali2010/0200 (NLE)Proposta għalREGOLAMENT TAL-KUNSILL (UE) Nru .../...ta’ […]li jistabbilixxi l-opportunitajiet tas-sajd għall-Inċova fil-Bajja ta' Biskajja għall-istaġun tas-sajd 2010-2011 u li jemenda r-Regolament (UE) Nru 53/2010MEMORANDUM TA’ SPJEGAZZJONIGħas-sena 2010, ir-Regolament tal-Kunsill (UE) Nru 53/2010[1] jistipula qabda totali permissibbli (TAC) għall-istokk tal-inċova fil-Bajja ta' Biskajja ta' 7000 tunnellata u jagħti s-setgħa lill-Kummissjoni biex temenda din it-TAC fid-dawl tal-informazzjoni xjentifika miġbura matul l-ewwel sitt xhur tal-2010.B'kunsiderazzjoni tal-għanijiet tal-Politika Komuni tas-Sajd, stipulati bir-Regolament tal-Kunsill (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skont il-Politika Komuni dwar is-Sajd, opportunitajiet tas-sajd għandhom jiġu stabbiliti abbażi tal-parir xjentifiku disponibbli u billi jitqiesu l-aspetti bijoloġiċi u soċjoekonomiċi, filwaqt li jiġi żgurat trattament ġust bjen is-setturi tas-sajd.Għall-istokk tal-inċova fil-Bajja ta' Biskajja, il-parir tal-Kumitat Xjentifiku, Tekniku u Ekonomika għas-Sajd (STECF) ta' [..] Lulju 2010 huwa bbażat fuq l-istaġun tas-sajd ta' mill-1 ta' Lulju 2010 sat-30 ta' Ġunju 2011.Minħabba dan il-parir u għall-finijiet ta' ġestjoni adegwata u ssimplifikata tal-istokk, huwa xieraq li jiġu stabbiliti TAC u kwoti ġodda għal dan l-istokk skont il-perjodu ta' ġestjoni msemmi qabel. Meta wieħed iqies li s-setgħa tal-Kummissjoni biex tadatta l-limiti tal-qabda għal dan l-istokk fid-dawl tal-parir xjentifiku huma limitati għall-2010 biss, huwa għalhekk xieraq li l-Kunsill jistabbilixxi din it-TAC ġdida permezz ta' regolament separat u li jiġi emendat ir-Regolament (UE) Nru 53/2010 skont dan.Skont il-parir tal-iSTECF il-bijomassa tal-istokk hija stmata għal madwar 51 350 tunnellata. Meta wieħed jikkunsidra li l-proposta tal-Kummissjoni tad-29 ta' Lulju 2009 għal Regolament li jistabbilixxi pjan fuq medda twila ta' żmien għall-istokk tal-inċova fil-Bajja ta' Biskajja u s-sajd li jisfrutta l-istokk[2], u b'kunsiderazzjoni tal-valutazzjoni tal-impatt li fuqha hija bbażata dik il-proposta li tipprovdi għall-valutazzjoni l-iktar riċenti tal-impatt tad-deċiżjonijiet dwar l-opportunitajiet tas-sajd għal dan l-istokk, huwa xieraq li tiġi stipulata TAC għal dan l-istokk skont ir-regola tal-ħsad stipulata fil-proposta. B'riżultat ta' dan, it-TAC għall-istaġun tas-sajd ta' mill-1 ta' Lulju 2010 sat-30 ta' Ġunju 2011 għandha tiġi stabbilita għal 15 600 tunnellata.Skont l-Artikolu 2 tar-Regolament (KE) Nru 847/96 tas-6 ta’ Mejju 1996 li jdaħħal kundizzjonijiet addizzjonali għall-ġestjoni annwali tat-TAC u l-kwoti[3], huwa meħtieġ li jiġi stabbilit sa kemm l-istokk tal-inċova fil-Bajja ta' Biskajja huwa suġġett għal miżuri msemmija.Il-Kunsill huwa mitlub jadotta din il-proposta malajr kemm jista' jkun sabiex is-sajjieda jkunu jistgħu jippjanaw l-attivitajiet tagħhom għall-istaġun ġdid tas-sajd.2010/0200 (NLE)Proposta għalREGOLAMENT TAL-KUNSILL (UE) Nru .../...ta’ […]li jistabbilixxi l-opportunitajiet tas-sajd għall-Inċova fil-Bajja ta' Biskajja għall-istaġun tas-sajd 2010-2011 u li jemenda r-Regolament (UE) Nru 53/2010IL-KUNSILL TAL-UNJONI EWROPEA,Wara li kkunsidra t-Trattat dwar il-Funzjonament tal-Unjoni Ewropea, u b'mod partikulari l-Artikolu 43(3) tiegħu,Wara li kkunsidra l-proposta tal-Kummissjoni Ewropea,Billi:(1) Hija r-responsabbiltà tal-Kunsill li jistabbilixxi l-qabdiet totali permessibbli (TAC) għal kull tip ta' sajd jew grupp ta' sajd. L-opportunitajiet tas-sajd għandhom jiġu distribwiti fost l-Istati Membri b'tali mod li f'kull Stat Membru tiġi żgurata stabbiltà relattiva ta' attivitajiet ta' sajd għal kull stokk jew sajd u billi jitqiesu adegwatament l-għanijiet tal-Politika Komuni tas-Sajd stabbiliti fir-Regolament (KE) Nru 2371/2002 tal-20 ta' Diċembru 2002 dwar il-konservazzjoni u l-isfruttar sostenibbli ta' riżorsi tas-sajd skond il-Politika Komuni dwar is-Sajd[4].(2) Ir-Regolament tal-Kunsill (UE) Nru 53/2010[5] stabbilixxa l-opportunitajiet tas-sajd għall-2010 għal ċerti stokkijiet ta' ħut inkluż għall-istokk tal-inċova fil-Bajja ta' Biskajja (Żona VIII tal-ICES).(3) It-TAC għandhom ikunu stabbiliti abbażi tal-parir xjentifiku disponibbli u billi jitqiesu l-aspetti bijoloġiċi u soċjoekonomiċi filwaqt li jiġi żgurat trattament ġust bejn is-setturi tas-sajd. Għall-istokk tal-inċova fil-Bajja ta' Biskajja, il-parir tal-Kumitat Xjentifiku, Tekniku u Ekonomika għas-Sajd (STECF) ta' [..] Lulju 2010, huwa bbażat fuq l-istaġun tas-sajd ta' mill-1 ta' Lulju ta' kull sena sat-30 ta' Ġunju tas-sena ta' wara.(4) Għall-għanijiet ta' ġestjoni adegwata u ssimplifikata tal-istokk, huwa xieraq li tiġi stabbilita TAC ġdida għal dan l-istokk kif ukoll il-kwoti tal-Istati Membri skont il-perjodu ta' ġestjoni msemmi fil-punt 3.(5) Għall-provvediment ta' pjan multiannwali għal dan l-istokk li jkopri l-istaġun tas-sajd u jistabbilixxi r-regola tal-ħsad li tapplika biex jiġu stabbliti l-opportunitajiet tas-sajd, fid-29 ta' Lulju 2009, il-Kummissjoni ppreżentat proposta għal Regolament li jistabbilixxi pjan fuq medda twila ta' żmien għall-istokk tal-inċova fil-Bajja ta' Biskajja u għas-sajd li jisfrutta dak l-istokk[6]. Skont il-parir tal-iSTECF il-bijomassa tal-istokk hija stmata għal madwar 51 350 tunnellata. B'kunsiderazzjoni tal-proposta tal-Kummissjoni u billi l-valutazzjoni tal-impatt li fuqha hija bbażata l-proposta tipprovdi għall-valutazzjoni l-iktar riċenti tal-impatt ta' deċiżjonijiet tal-opportunitajiet tas-sajd għal dan l-istokk, huwa xieraq li tiġi stabbilita TAC għal dan l-istokk skont ir-regola tal-ħsad stipulata fil-proposta. B'riżultat ta' dan, it-TAC għall-istaġun tas-sajd ta' mill-1 ta' Lulju 2010 sat-30 ta' Ġunju 2011 għandha tiġi stabbilita għal 15 600 tunnellata.(6) Minħabba l-ambitu speċifiku u ż-żmien tal-applikazzjoni, huwa xieraq li jiġu stabbiliti l-opportunitajiet tas-sajd permezz ta' Regolament separat lu li jiġi emendat ir-Regolament (UE) Nru 53/2010 skont dan. Is-sajd għandu, madankollu jibqa' suġġett għad-dispożizzjonijiet ġenerali tar-Regolament imsemmi l-aħħar fir-rigward tal-kundizzjonijiet għall-użu tal-kwota.(7) Skont l-Artikolu 2 tar-Regolament (KE) Nru 847/96 tas-6 ta’ Mejju 1996 li jdaħħal kundizzjonijiet addizzjonali għall-ġestjoni annwali tat-TACs u l-kwoti[7], huwa meħtieġ li jiġi stabbilit sa kemm l-istokk tal-inċova fil-Bajja ta' Biskajja huwa suġġett għal miżuri msemmija.(8) Minħabba l-bidu ta' dan l-istaġun tas-sajd u għall-finijiet tar-rappurtar annwali tal-qabdiet, dan ir-Regolament għandu jidħol fis-seħħ minnufih u japplika mill-1 ta' Lulju 2010. Għal dik l-istess fini, l-emenda tal-opportunitajiet tas-sajd stabbiliti bir-Regolament (UE) Nru 53/2010 għandha tapplika mill-1 ta' Jannar 2010,ADOTTA DAN IR-REGOLAMENT:Artikolu 1Opportunitajiet tas-sajd għall-Inċova fil-Bajja ta' Biskajja1. Il-qabda totali permissibbli (TAC) u l-allokazzjoni tagħha bejn l-Istati Membri għall-perjodu ta' mill-1 ta' Lulju 2010 sat-30 ta' Ġunju 2011 għall-istokk tal-inċova fiż-Żona VIII tal-ICES kif iddefiniti fir-Regolament (KE) Nru 218/2009 għandhom ikunu kif ġej (spjegati f'tunellati ta' piż ta' ħut ħaj):Speċi: | Inċova Engraulis encrasicolus | Żona tal-ICES: | VIII (ANE/08.) |Spanja | 14 040 | TAC Analitiku |Franza | 1 560 |UE | 15 600 |TAC | 15 600 |2. L-allokazzjoni tal-opportunitajiet tas-sajd kif stipulata fil-paragrafu 1, u l-użu tagħha għandha tkun suġġetta għall-kundizzjonijiet stipulati fl-Artikoli 7, 10 u 13 tar-Regolament (UE) Nru 53/2010.3. L-istokk imsemmi fil-paragrafu 1 għandu jkun ikkunsidrat bħala suġġett għal TAC analitiku għall-finijiet tar-Regolament (KE) Nru 847/96. L-Artikoli 3(2) u (3) u 4 ta’ dak ir-Regolament għandhom japplikaw.Artikolu 2Emenda għar-Regolament (UE) Nru 53/2010Fl-Anness IA għar-Regolament (UE) Nru 53/2010, l-annotazzjoni relatata mal-ispeċi tal-inċova fiż-żona VIII tinbidel b'li ġej:"Speċi: | Inċova Engraulis encrasicolus | Żona: | VIII (ANE/08.) |Spanja | 6 300 | TAC Analitiku |Franza | 700 |UE | 7 000 |TAC | 7 000 | (1)" |(1) TAC applikabbli mill-1 ta' Jannar sat-30 ta' Ġunju 2010. |Artikolu 3Dħul fis-seħħDan ir-Regolament għandu jidħol fis-seħħ fil-jum ta’ wara l-pubblikazzjoni tiegħu f' Il-Ġurnal Uffiċjali tal-Unjoni Ewropea .Għandu japplika mill-1 ta’ Lulju 2010, bl-eċċezzjoni tal-Artikolu 2, li għandu japplika mill-1 ta’ Jannar 2010.Dan ir-Regolament għandu jorbot fl-intier tiegħu u japplika direttament fl-Istati Membri kollha.Magħmul fi Brussell,Għall-KunsillIl-President [1] ĠU L 21, 26.1.2010, p. 1.[2] COM(2009) 399 finali[3] ĠU 115, 9.5.1996, p. 3.[4] ĠU L 358, 31.12.2002, p. 59.[5] ĠU L 21, 26.1.2010, p. 1.[6] COM(2009) 399 finali[7] ĠU L 115, 9.5.1996, p. 3.